Kamu bisa jelasin ke aku soal Olga Lydia dalam bahasa jawa?

Olga Lydia () ya iku salah sijiné modhél, presenter utawa pembawa acara, lan aktris Indonésia keturunan Tionghoa. Olga Lydia lulus saka Fakultas Teknik Sipil Universitas Parahyangan, Bandung nalika taun 1994. Olga Lydia dhuwure 171 cm, lan boboté 47 kg. Olga miwiti kariré dadi modhél catwalk, iklan, lan video klip.

Saliyané iku Olga Lydia uga tau tampil ing video klip Boomerang, Stanley Sagala, Kafein, lan uga Déwa. Olga Lydia dadi presenter ing acara Sisi Lain, Jelita (Trans TV), Otomotif (TV7), A1GP (Global TV) (saiki disitarake ing tvOne), Dunia Samsung, lan Republik Mimpi (Metro TV).

Ing seni peran, jenéngé misuwur saka sinétron Lo Fen Koei (RCTI) lan filem horror 12 AM. Saliyané karir ing donyaning hiburan, Olga Lydia uga duwé bisnis studio rekaman amatir lan les vokal 'Rumah Bintang', panggonan bilyar 'La Forca' lan restoran 'Poke Sushi'. Saliyané iku, Olga Lydia uga dadi salah sijiné pengurus Percasi. Ing wiwitan taun 2006, nalika lagi moncér-moncéré isu pro lan kontra ngenani RUU APP, Olga tampil dadi salah sijiné artis kang aktif nentang RUU iki. Awit RUU iki duwé potensi kanggo mendiskreditkan kaum hawa. Dhèwèké foto kanthi fose kang seksi ing majalah wong lanang kanggo nentang RUU iku.